Slagyster (Afrikaans, Electronic book text): Rudie van Rensburg: 9780795800641 | Books | Buy online in South Africa from Loot.co.za
Slagyster (Afrikaans, Electronic book text)
Daar's 'n moorddossier op inspekteur Kassie Kasselman se lessenaar . . .In die woude van die Niger-delta word Ryan Deetlefs, 'n Suid-Afrikaanse werknemer van die geldgierige Star Petro, gevange gehou deur 'n rebellegroep wat reeds verantwoordelik was vir die dood van etlike oliewerkers. Haarhoff, Malan en Van Dyk Transport in Kaapstad is 'n baie suksesvolle onderneming, en eersdaags sal die drie kollegas nog dieper rol in die geld. Hulle het immers 'n uiters lonende byverdienste, in samewerking met SAPD-hoelui en die Nigeriese sluikhandel. Maar hoe gemaak met Brink van Dyk en sy Taliban-kwellinge? Carl het afgetree op sy splinternuwe olyfplaas in die Karoo. Hy's klaar met polisiemol-dwelmhandel en die skadulewe . . . totdat sy voormalige bevelvoerder daar opdaag met 'n versoek wat Carl eenvoudig nie kan weier nie – een wat hom in kontak gaan bring met Afrika se mees gewetenlose skurke. En hy't self nie 'n silwerskoon verlede nie . . . Van dit alles moet inspekteur Kassie Kasselman – posseel- en boeremusiekliefhebber, alleenloper-speurder met 'n laaste waarskuwing op sy diensrekord – sin maak. Iemand het sleg geknoei, maar hoe hoog op strek die kwaad? Slagyster is 'n debuut-spanningsverhaal deur 'n opwindende nuwe stem in die genre, en vir inspekteur Kasselman sal ons vorentoe weer ontmoet.